**PROIECTUL DECIZIE ETAPEI DE ÎNCADRARE**

Nr. 6860 din 01.10.2018

Ca urmare a solicitării de emitere a acordului de mediu adresate de Enache Georgiana Roxana, cu domiciliul în com. Comana, str. Cumani, nr. 451A, jud. Giurgiu, înregistrată la A.P.M. Giurgiu cu nr. 6860 din 04.09.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 01.10.2018, că proiectul **„**Hală parter depozit legume, bazin vidanjabil, împrejmuire și racordare utilități” propus a fi amplasat în com. Colibași, str. Ecluzei, nr. 14, CF 31518, jud. Giurgiu, nu se supune evaluării impactului asupra mediului şi nu se supune evaluării adecvate.

**Justificarea prezentei decizii:**

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, punctul 10b);

1. **Caracteristicile proiectului**

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1.**Caracteristicile proiectului**

a) Suprafața totală a terenului pe care se va amplasa proiectul este de 3140 mp.

Prin proiect se propune construirea unei hale cu structura cadre b.a. și structura metalică în vederea folosirii ca depozit legume (roșii, castraveți, vinete, ceapă, ardei, etc.), alei auto și pietonale betonate pentru amenajarea circulației și a parcărilor cât și împrejmuirea terenului.

Clădirea îndeplinește următoarele funcțiuni:

* depozit legume 950,98 mp
* expediție-recepție 146,84 mp

Depozitarea se va face direct pe pardoseală, iar pe un europalet se vor depozita 6 rânduri de lădițe plastic. Timpul de depozitare va fi scurt (2-4 zile). Europaleți molid 168 bucăți, lădițe plastic cu legume 20 buc/palet = 4200 lădițe.

Alimentarea cu apă în scop potabil și menajer se va realiza din rețeaua de apă a localității.

Apele uzate menajere vor fi colectate în bazin betonat vidanjabil

*b).cumularea cu alte proiecte existente și/sau aprobate* – nu există un impact cumulativ cu alte proiecte, care să aibă efecte semnificative asupra mediului;

*c).utilizarea resurselor naturale în special a solului, a terenurilor, a apei și a biodiversității* - toate materialele folosite în derularea lucrărilor de construire și dezvoltare a proiectului sunt achiziționate de la furnizori de profil;

*d).producția de deșeuri* - atât în perioada de execuție a lucrărilor, cât și în timpul funcționării, deșeurile generate pe amplasament se vor colecta controlat, pe categorii și vor fi gestionate de unități abilitate;

*e).poluarea și alte efecte nocive* - emisiile poluante, inclusiv zgomotul şi alte surse de disconfort – lucrările și măsurile prevăzute în proiect nu vor afecta semnificativ factorii de mediu: aer, apă,sol/subsol, așezări umane;

*f.)riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice* - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu;

*g).riscurile pentru sănătatea umană (de exemplu, din cauza contaminării apei sau a poluării atmosferice)* - proiectul nu va implica riscuri pentru sănătatea umană.

1. **Amplasarea proiectului:**

2.1. *utilizarea actuală și aprobată a terenurilor* - terenul pe care se va amplasa proiectul, este teren intravilan, conform certificatul de urbanism nr. 22/07.08.2018, situat în intravilanul comunei Colibași, jud. Giurgiu;

2.2. *bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia* - nu există o abundenţă a resurselor naturale şi nu este cazul capacităţii regenerative a acestora;

2.3. *capacitatea de absorbţie a mediului natural acordându-se o atenție specială următoarelor zone*:

i).proiectul nu se află în zone umede, zone riverane, sau guri ale râurilor;

ii).proiectul nu se află în zone costiere sau în mediu marin;

iii).proiectul nu se află în zone montane și forestiere;

iv).proiectul nu se află în rezervaţii și parcuri naturale;

v. proiectul se află în zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE;

vi).proiectul nu se află în zone în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri;

vii).proiectul nu se află în zone cu o densitate mare a populației;

vii).peisaje și situri importante din punct de vedere istoric, cultural sau arheologic: nu este cazul.

1. **Tipurile și caracteristicile impactului potenţial:**
   * 1. *importanța și extinderea spațială a impactului* (de exemplu, zona geografică și dimensiunea populației care poate fi afectată) - proiectul nu este extins ca arie geografică şi nu afectează un număr mare de persoane;
     2. *natura impactului* - afectarea factorilor de mediu va fi una redusă, iar impactul asupra mediului va fi unul negativ;
     3. *proiectul nu are impact transfrontalier*;
     4. *intensitatea şi complexitatea impactului* - conform listei de control, impactul este minim şi local;
     5. *probabilitatea impactului generat de proiect* - conform listei de control, nu există un impact negativ asupra mediului;
     6. *debutul, durata, frecvența și reversibilitatea preconizate ale impactului* - nu este cazul;
     7. *cumularea impactului cu impactul altor proiecte existente și/sau aprobate* - nu există un impact cumulativ cu alte proiecte, care să aibă efecte semnificative asupra mediului;
     8. *posibilitatea de reducere efectivă a impactului* - prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu.

**II.**  **Motivele care au stat la baza luării deciziei etapei de încadrare în procedura de evaluare adecvată:**

- conform deciziei etapei de evaluare iniţială nr. 6860/SAAA/11.09.2018 proiectul propus  **intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în intravilan comunei Colibași, jud. Giurgiu.

* terenul pe care se va realiza investiţia aparţine domnului Enache Georgiana Roxana, destinația actuală și propusă teren intravilan;
* proiectul nu va include acţiuni de construcţie, funcţionare şi dezafectare care să ducă la modificări fizice în aria naturală protejată de interes comunitar;
* nu se vor produce deşeuri în timpul construcţiei, funcţionării şi dezafectării care să afecteze speciile şi/sau habitatele de interes comunitar pentru care aria naturală protejată de interes comunitar a fost desemnată;
* în imediata apropiere a proiectului nu există specii sălbatice de interes comunitar ce pot fi afectate de implementarea proiectului;
* proiectul nu afectează direct sau indirect zonele de hrănire/reproducere/migraţiune;
* proiectul nu are influenţă directă asupra ariei naturale protejate de interes comunitar, prin emisii în aer, perturbarea prin zgomot sau lumină, poluare atmosferică etc.;
* proiectul nu va duce la o izolare reproductivă a unei specii de interes comunitar sau a speciilor tipice care intră în compoziţia unui habitat de interes comunitar;

proiectul nu implică utilizarea resurselor de care depinde diversitatea biologică

- pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **Titular proiect** | **Participări ale publicului în procedura derulată** |
| Solicitare acord de mediu | Afişare pe pagina web în data de  06.09.2018 | Ziarul „Jurnal Giurgiuvean” din 12.09.2018 şi afişare la sediul Primăriei Colibași, în data de 10.09.2018 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

***Protecţia calităţii apelor:***

– alimentarea cu apăse va face din rețeaua comunală de apă curentăa comuneiColibași

- apele uzate provenite din spălarea periodică a halei de depozitare vor fi evacuate într-un bazin betonat vidanjabil cu volumul de 8 mc, în prealabil vor fi trecute printr-un separator de produse vegetale

- obiectivul nu va avea grupuri sanitare, băi, oficii sau bucătării

- utilajele folosite la realizarea proiectului vor fi în stare bună de funcționare, cu revizia tehnică în termen, iar alimentarea cu combustibil, eventualele reparații precum și parcarea acestora în afara programului de lucru se vor face în incinta proprietății.

Deşeurile rezultate în timpul realizării lucrărilor se vor gestiona corespunzător, evitându-se contactul acestora cu apele de suprafaţă şi cu pânza freatică

Se vor respecta prevederile Legii Apelor nr. 107/1996 cu modificările și completările ulterioare.

***Protecţia calităţii aerului:***

- în perioada de execuţie a lucrărilor sursele de poluare pentru aer vor fi autovehiculele şi utilajele folosite, transportul şi manipularea materialelor folosite;

- se va respecta prevederile Legii nr. 104/2011 privind calitatea aerului înconjurător;

- se vor respecta prevederile STAS 12574-87 privind condițiile de calitate a aerului în zonele protejate

***Protecţia împotriva zgomotului şi vibraţiilor:***

* se vor folosi utilaje cât mai silențioase în vederea diminuării fonice.
* se vor respecta prevederile Ordinului 119/2014 pentru aprobarea normelor de igienă și sănătate publică privind mediul de viață al populației

***Protecţia solului şi subsolului:***

Surse de poluare - în perioada de realizare a investiției

-depozitarea necorespunzătoare a materialelor de construcții;

-deșeurile menajere depozitate în locuri necorespunzătoare (altele decât cele special amenajate în acest sens )

-utilajele folosite în cadrul șantierului, în condițiile reparării sau alimentării cu combustibil în alte locuri decât cele special amenajate pentru realizarea acestor operațiuni

Totodată, în cadrul organizării de șantier se vor folosi utilaje în stare bună de funcționare. Alimentarea acestora cu combustibil, staționarea în cadrul șantierului sau eventualele verificări și reparații, se vor realiza într-un spațiu special amenajat. Materialele de construcții vor fi depozitate atât pe platforme betonate, cât și în containere amplasate pe platforme betonate.

Toate deșeurile rezultate în timpul desfășurării lucrărilor se vor depozita în locuri corespunzătoare, selectiv, astfel încât să poată fi evacuate de serviciul de salubritate din zona în baza contractelor cu firme autorizate.

Deșeuri rezultate în timpul funcționării obiectivului

- deșeuri menajere – cod 200301

- deșeuri din ambalaje de hârtie și carton – cod 15 01 01

- deșeuri din ambalaje din plastic – cod 15 01 02

Deșeurile vor fi colectate selectiv, pe categorii de deșeuri, depozitate în europubele și containere într-un spațiu special amenajat, de unde vor fi ridicate de către unitățile specializate în vederea evacuării de către serviciul de salubrizare, sau comercializării acestora către agenți specializați în colectarea lor.

- deșeurile rezultate în urma realizării proiectului vor fi gestionate de către constructor;

- se va evita impurificarea solului cu produse petroliere rezultate de la utilajele și mijloacele de transport utilizate pentru executarea lucrărilor;

- se interzice depozitarea deșeurilor pe amplasamentele neautorizate;

- activitatea se va desfășura pe platformă betonată

- după finalizarea lucrărilor de execuţie, se vor lua măsuri pentru redarea în folosinţă a terenului ocupat în urma lucrărilor.

- se vor respecta prevederile Ord. 211/2011 privind regimul deşeurilor.

***Alte condiții***

* se va respecta legislația în vigoare privind regimul ariilor naturale protejate, conservarea habitatelor naturale, a florei și faunei sălbatice
* se interzic următoarele activități în vederea protejării tuturor speciilor de păsări, inclusiv a celor migratoare
  + uciderea sau capturarea intenționată, indiferent de metoda utilizată
  + deteriorare, distrugerea și/sau culegerea intenționată a cuiburilor și/sau ouălor din natură
  + culegerea ouălor din natură și păstrarea acestora, chiar dacă sunt goale
  + perturbarea intenționată, în special în cursul perioadei de reproducere sau de maturizare
  + deținerea exemplarelor din speciile pentru care sunt interzise vânarea și capturarea
  + comercializarea, deținerea și/sau transportul în scopul comercializării acestora în stare vie ori moartă sau a oricăror părți ori produse provenite de la acestea, ușor de identificat.

Faza de realizare a obiectivului şi organizarea de şantier:

Lucrările necesare organizării de şantier :

- organizare de șantier se amplasează în incinta proprie,

Depozitarea materialelor de construcție, staționarea utilajelor, se face pe platforme betonate.

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;

- se vor respecta prevederile STAS 10009-2017 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului.

Lucrări de refacere a amplasamentului:

- După finalizarea investiției, terenul afectat de lucrările ce se vor realiza va fi refăcut și adus la starea inițiala.

Resturile de materiale de construcții vor fi evacuate de către o firma antreprenorului.

- se vor lua măsuri astfel încât pe perioada de execuţie a lucrărilor să nu se producă zgomot şi disconfort care ar putea afecta vecinătăţile,

- la finalizarea proiectului se va anunţa GNM - Serviciul Comisariatului Județean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135//2010;

Solicitarea și obținerea autorizației de mediu.

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

(1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

(2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

(3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

(1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

(2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

(3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”